6. गोवा के निवासियों का उल्लास और आनंद यहाँ के संगीत, नृत्य, खान-पान और पहनावे में भी देखा जाता है। गोवा में Cosmopolitan Culture का उदाहरण दिखाई देता है। प्रसिद्ध कार्टूनिस्ट मारियो मिरांडा ने गोवा की संस्कृति और जीवन के रोचक चित्रों से सबका परिचय कराया था। जैसा कि हम सब जानते हैं कि देश की सुर साम्राज्ञी, भारत रत्न से अलंकृत लता मंगेशकर के पूर्वज गोवा के मंगेश नामक गाँव के रहने वाले थे। यहाँ के‘मंगेशी मंदिर’ और ओल्ड गोवा में स्थित‘बॉम जीसस’ के बैसिलिका में अनेकों श्रद्धालु और पर्यटक जाया करते है। मुझे भी कल वहाँ जाने का अवसर प्राप्त हो रहा है।